Sveučilište u rijeci, Fakultet za menadžment u turizmu i ugostiteljstvu, Primorska 46, p.p. 97, Ika, 51 410 Opatija, OIB: 85799845149, kojeg zastupa dekanica prof. dr. sc. Sandra Janković (u daljnjem tekstu: Visoko učilište)

i

|  |  |  |
| --- | --- | --- |
| Click or tap here to enter text. | , iz Click or tap here to enter text., | Click or tap here to enter text. |
| (ime i prezime studenta) | (mjesto) | (adresa) |
|  |  |  |
| OIB: Click or tap here to enter text. | (u daljnjem tekstu: student), sklopili su | |

**UGOVOR O STUDIRANJU**

**UVODNE ODREDBE**

**Članak 1.**

Ugovorne strane suglasno utvrđuju da je Student ispunio uvjete za upis u akad. god. 2022./2023. na Preddiplomski sveučilišni studij Poslovna ekonomija u turizmu i ugostiteljstvu (dalje u tekstu: Studij) u statusu:

izvanrednog studenta uz plaćanje pune participacije u troškovima studija / koji sam snosi troškove studija.

Ovaj Ugovor primjenjuje se od početka akademske godine iz stavka 1. ovog članka do završetka studija u propisanom roku.

**PREDMET UGOVORA**

Članak 2.

Ugovorom o studiranju utvrđuju se međusobna prava i obveze ugovornih strana u svezi upisa i studiranja Studenta. Ugovor vrijedi za sve vrijeme trajanja studiranja Studenta.

Ugovorne strane ne mogu prenijeti svoja prava i obveze iz ovoga Ugovora na treće osobe.

**PRAVA I OBVEZE VISOKOG UČILIŠTA**

Članak 3.

Visoko učilište se obvezuje osigurati Studentu izvedbu nastave u skladu sa studijskim programom i izvedbenim planom nastave objavljenom prije početka nastave na mrežnim stranicama Visokog učilišta te kontinuirano pratiti, vrednovati i ocjenjivati postignute rezultate Studenta u skladu s pozitivnim zakonskim i podzakonskim propisima, aktima Sveučilišta u Rijeci te internim općim aktima.

**PRAVA I OBVEZE STUDENTA**

Članak 4.

Status studenta stječe se upisom na Visoko učilište, a dokazuje se odgovarajućom studentskom ispravom čiji minimalni sadržaj propisuje nadležno ministarstvo, a oblik Sveučilište.

Student ima prava i obveze utvrđene Zakonom i drugim propisima kojima se uređuje visoko obrazovanje, Statutom i drugim općim aktima Sveučilišta / Visokog učilišta.

Student se obvezuje poštivati režim studija, etički kodeks te druge opće akte Sveučilišta / Visokog učilišta, kao i njihove izmjene i dopune, a koje oni donose u okviru svoje nadležnosti. Na prava i obveze koji nisu uređeni ovim Ugovorom, primjenjivat će se odredbe važećih zakona i podzakonskih akata te akti i odluke Sveučilišta / Visokog učilišta.

Članak 5.

Ovim ugovorom Student, kao autor ocjenskih (završnih, diplomskih i doktorskih) radova koji nastaju na Visokom učilištu (naziv Visokog učilišta) tijekom studija bez naknade zasniva za (naziv Visokog učilišta) neisključivo imovinsko pravo iskorištavanja takvih djela, pri čemu je to pravo sadržajno, vremenski i prostorno neograničeno. S obzirom na to da je zasnovano pravo neisključivo, studentu - autoru ostaje pravo daljnjeg slobodnog raspolaganja svojim autorskim djelom, ali uvijek uz naznaku da je riječ o radu izrađenom i/ili obranjenom na Sveučilištu u Rijeci / Visokom učilištu.

Po obrani ocjenskog rada Student se obvezuje pohraniti rad u završnom i cjelovitom obliku u nekom od standardnih elektroničkih formata, bez tehnoloških mjera zaštite koje bi onemogućile korištenje rada (čitanje, preuzimanje i kopiranje) u digitalnom repozitoriju Visokog učilišta.

Student se obvezuje potpisati izjavu kojom jamči da je autor djela te da je pri izradi poštovao važeće propise o intelektualnom vlasništvu i običaje akademske čestitosti. Za eventualne povrede tuđeg intelektualnog vlasništva odgovoran je student-autor osobno.

Nakon pohrane, Visoko učilište se obvezuje ocjenski rad učiniti dostupnim javnosti, trajno i besplatno, omogućujući i kopiranje u druge javne digitalne zbirke.

Ako je zbog postizanja zaštite patentom, industrijskim dizajnom ili nekim drugim pravom industrijskog vlasništava u skladu s posebnim propisima kojima se uređuju prava industrijskog vlasništva nužno da se zadrži tajnost sadržaja ili dijela sadržaja doktorskog rada, studenti, u dogovoru s mentorom, mogu zahtijevati odgodu objave do ostvarenja uvjeta za postizanje odgovarajuće zaštite pravom industrijskog vlasništva ili do prestanka potrebe za čuvanjem tajnosti u skladu s Pravilnikom o gospodarenju intelektualnim vlasništvom na Sveučilištu u Rijeci.

**TROŠKOVI STUDIJA**

Članak 6.

Participacija u troškovima studija za akad. god. 2022./2023. podmiruje se iz osobnih sredstava, a regulirana je odlukama:*Odlukom o visini participacije u troškovima studija za studente koji u akademskoj godini 2022./2023. upisuju 1. ili više godine studija* (KLASA: 007-01/22-03/02, URBROJ: 2170-57-01-22-82) i *Odlukom o kriterijima i uvjetima participiranja redovitih studenata u troškovima studija akademskoj godini 2022./2023. (*KLASA: 007-01/22-03/02, URBROJ: 2170-57-01-22-83)

Visina participacije za naredne akademske godine utvrđuje se u skladu sa zakonom i općim aktima Visokog učilišta i Sveučilišta.

Student je dužan snositi i ostale troškove studija u skladu s općim aktima Visokog učilišta i Sveučilišta.

U slučaju odustajanja od studija prije početka akademske godine, gubitka statusa studenta, odustajanja od studija tijekom akademske godine, odnosno zahtjeva za raskidom ugovora, student nema pravo tražiti povrat uplaćenog iznosa na ime troškova studiranja.

**PRESTANAK STATUSA STUDENTA**

Članak 7.

Status studenta prestaje:

* kad student završi studij,
* kad se ispiše sa studija,
* ako se ne upiše u sljedeću akademsku godinu u za to predviđenom roku,
* ako ne završi studijski program u roku predviđenom studijskim programom i drugim općim aktima,
* ako se isključi sa studija iz ostalih razloga utvrđenih statutom ili drugim općim aktima Visokog učilišta i Sveučilišta

**OBRADA OSOBNIH PODATAKA**

Članak 8.

Potpisom ovog Ugovora Student potvrđuje da je upoznat da njegove osobne podatke dane u ovom Ugovoru kao i sve druge podatke o njemu koje Visoko učilište kao voditelj, zajednički voditelj i/ili izvršitelj obrade prikuplja i obrađuje u svrhu izvršavanja ugovora o studiranju i ostvarivanja prava i obveza po osnovi studentskog statusa, Visoko učilište može koristiti u svojim evidencijama, obrađivati ih i omogućiti njihovu obradu pravnim osobama u sustavu znanosti i visokog obrazovanja te nadležnim javnopravnim tijelima u izvršavanju svojih dužnosti i ovlasti.

Visoko učilište prikuplja osobne podatke potrebne za reguliranje statusa studenata te za ostvarivanje prava iz studentskoga standarda, sukladno Zakonu o znanstvenoj djelatnosti i visokom obrazovanju, Pravilniku o vođenju evidencija o studentima visokih učilišta, Pravilniku o sadržaju studentske isprave, Pravilniku o uvjetima i načinu ostvarivanja prava na pokriće troškova prehrane studenata te aktima Sveučilišta u Rijeci i Visokog učilišta. Podatci se prikupljaju, obrađuju i pohranjuju u bazama podataka Visokog učilišta (baza isprava i elektronička baza u ISVU sustavu), sukladno Općoj uredbi o zaštiti osobnih podataka (GDPR), a čuvaju se u rokovima propisanim u Posebnom popisu čuvanja građe Visokog učilišta.

Visoko učilište je dužno s navedenim podacima postupati u skladu s europskim i nacionalnim propisima i internim aktima o zaštiti osobnih podataka, osiguravajući pravilnost postupanja s tim podacima na strani svih osoba kojima će na zakonitoj osnovi biti omogućen pristup podacima, što uključuje njihovo korištenje isključivo u zakonite svrhe i ni na koji način koji bi se mogao smatrati suprotnim interesima ugovornih strana.

Za vrijeme trajanja studija, osobni podaci Studenta koristit će se pri objavi rezultata vrednovanja u skladu s općim aktima Visokog učilišta koji se odnose na studente, uz primjenu najmanje invazivnih mjera opsega objave osobnih podataka, gdje god je to moguće (npr. objava identifikacijskog JMBAG broja umjesto objave imena i prezimena).

Potpisom ovog Ugovora Student potvrđuje da je upoznat da će se njegova adresa elektroničke pošte, evidentirana u sustavu AAI@Edu.Hr, koristiti u svrhu kontaktiranja za izvršavanje obveza na Visokom učilištu.

Potpisom ovog Ugovora Student potvrđuje da je upoznat da će se njegov broj mobitela evidentiran u sustavu, u prijavi na Natječaj za upis na neki od studijskih programa Visokog učilišta ili u studenskoj molbi koristiti u svrhu ostvarivanja studentskih prava i obveza.

Potpisom ovog Ugovora Student je suglasan da se njegovo ime i prezime može koristiti u svrhu izrade popisa završenih studenata za promociju te se može objaviti u medijima, odnosno sredstvima javnog informiranja.

**ZAVRŠNE ODREDBE**

Članak 9.

Izrazi koji se koriste u ovome Ugovoru, a koji imaju rodno značenje, odnose se jednako na sve osobe neovisno o spolnom i rodnom identitetu.

Članak 10.

Ugovorne strane su suglasne da će eventualne sporove koje proistječu iz Ugovora, uključujući i sporove koji se odnose na pitanja njegovog valjanog nastanka, povreda ili prestanka, kao i na pravne učinke koji iz toga proistječu, rješavati sporazumno, a u slučaju da u tome ne uspiju nadležan je stvarno nadležni sud u Rijeci.

Članak 11.

Ovaj Ugovor sklopljen je u 2 (dva) istovjetna primjerka od kojih Visoko učilište zadržava 1 (jedan) primjerak, a Student (1) jedan primjerak.

KLASA: 602-04/22-01/187

URBROJ:2156-18-25-05-\_\_\_

Opatija, 28. rujna 2022.

**Student D e k a n i c a**

\_\_\_\_\_\_\_\_\_\_\_\_\_\_\_\_\_\_\_\_\_\_\_ **prof. dr. sc. Sandra Janković**

|  |  |  |
| --- | --- | --- |
| Click or tap here to enter text. | , iz Click or tap here to enter text., | Click or tap here to enter text. |
| (ime i prezime studenta) | (mjesto) | (adresa) |

**IZJAVA O DAVANJU SUGLASNOSTI (PRIVOLE)**

**ZA PRIKUPLJANJE I OBRADU OSOBNIH PODATAKA**

Potvrđujem da sam suglasan/na s niže navedenim pravilima prikupljanja, obrađivanja, korištenja i pohranjivanja osobnih podataka u svrhu studiranja na: Sveučilište u Rijeci, Fakultet za menadžment u turizmu i ugostiteljstvu (dalje: Visoko učilište).

Visoko učilište prikuplja osobne podatke potrebne za reguliranje statusa studenata te za ostvarivanje prava iz studentskoga standarda, sukladno Zakonu o znanstvenoj djelatnosti i visokom obrazovanju, Pravilniku o vođenju evidencija o studentima visokih učilišta, Pravilniku o sadržaju studentske isprave, Pravilniku o uvjetima i načinu ostvarivanja prava na pokriće troškova prehrane studenata te aktima Sveučilišta u Rijeci i Visokog učilišta. Podatci se prikupljaju, obrađuju i pohranjuju u bazama podataka Visokog učilišta (baza isprava i elektronička baza u ISVU sustavu), sukladno Općoj uredbi o zaštiti osobnih podataka (GDPR), a čuvaju se u rokovima propisanim u Posebnom popisu čuvanja građe Visokog učilišta.

• Pristajem da se moja adresa elektroničke pošte, evidentirana u sustavu AAI@Edu.Hr, koristi u svrhu kontaktiranja za potrebe provedbe institucijskih istraživanja.

• Pristajem da se koristi moj broj mobitela evidentiran u sustavu, u prijavi na Natječaj za upis na neki od studijskih programa Visokog učilišta, u ISVU sustavu ili u studenskoj molbi, u svrhu kontaktiranja za potrebe provedbe institucijskih istraživanja.

• Pristajem da se koriste fotografije nastale tijekom studija i moji osobni podatci za potrebe promocijskih aktivnosti i drugih aktivnosti na mrežnim stranicama Visokog učilišta, službenoj Facebook i Instagram stranici Visokog učilišta te službenim promidžbenim materijalima Visokog učilišta.

Predmetnu privolu/suglasnost dajem dobrovoljno te njenim potpisom potvrđujem kako sam upoznat/a da u bilo koje vrijeme mogu povući privolu/suglasnost. Također sam upoznat/a da, sukladno Općoj uredbi o zaštiti podataka, mogu pod određenim uvjetima, koristiti svoja prava da dobijem potvrdu o obradi, izvršiti uvid u svoje osobne podatke, ispraviti ili dopuniti moje osobne podatke, prigovoriti daljnjoj, ili prekomjernoj obradi, blokirati nezakonitu obradu, zatražiti brisanje mojih osobnih podataka te zaprimiti presliku osobnih podataka radi prijenosa drugom voditelju obrade.

Ujedno potvrđujem svojim potpisom da su svi podatci potpuni, istiniti i točni te se obvezujem u slučaju njihove promjene, u roku od 30 dana, o tomu izvijestiti pismeno službu Visokog učilišta nadležnu za studentska pitanja i upise.

Datum, 28. rujna 2022.

Potpis studenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_